সাম্প্রতিক সময়ে আবিষ্কৃত হয়েছে দ্বাদশ শতকের কোনো এক স্লাভ রাজকন্যার পোশাক। স্বর্ণখচিত ও নিখাঁদ কারুকাজের সাথে আরো একটি বিষয়ের দেখা মেলে- সেই পুরাতন স্বস্তিকা। পোশাক ছাড়াও বিভিন্ন স্থাপনা এমনকি মাটির পাত্র অলঙ্করণে ব্যবহৃত হয়েছে প্রতীকটি। কখনো নিছক নান্দনিকতায়, কখনো ধর্মীয় আবেগে।

পূর্ব ইউরোপ ও রাশিয়ার সংস্কৃতিতে দ্বিতীয় বিশ্বযুদ্ধের অনেক আগে থেকেই প্রবেশ করে আছে স্বস্তিকা। সভ্যতায় ইন্দো-ইউরোপীয় ভাষাসমূহের আন্তঃসম্পর্কের কথা আমরা সবাই কমবেশি জানি। যদি ইন্দো-ইউরোপীয় সংস্কৃতিকে সেই ভাষার স্থলে বসিয়ে ভাবা যায়, তাহলে বিষয়টা আরো স্পষ্ট হবে। স্বস্তিকা হয়তো সেভাবেই প্রবাহিত হয়েছে সংস্কৃতি থেকে সংস্কৃতিতে।

পশ্চিম ইউরোপে, বিশেষ করে ইংল্যান্ডে প্রতীকটি প্রভাব ফেলেছিল সবচেয়ে বেশি। ইয়র্কশায়ারে প্রাপ্ত খোদাইচিত্রই তার সবচেয়ে বড় প্রমাণ। অন্তত দুই হাজার খ্রিষ্টপূর্বাব্দে নির্মিত এই শিল্পকর্ম নিজেই আসলে বলে দেয়, কতটা দক্ষতায় আর যত্নে তা সৃজিত।

বিশ্বাস ও প্রসার
মধ্যযুগে ইউরোপে
প্রস্তর যুগ
ইতিহাস